Marijan Hanžeković (pravnik)
<s>Marijan Hanžeković (Zagreb, 18. 1. 1952. – Zagreb, 28. 1. 2018.), jugoslavenski i hrvatski pravnik.</s><s>Rođen u obitelji intelektualaca; otac Marijan bio je financijski stručnjak i profesor na Ekonomskom fakultetu u Zagrebu, majka Nada liječnica.</s><s>U Zagrebu je 1970. završio klasičnu gimnaziju i 1975. diplomirao na Pravnom fakultetu u Zagrebu.</s><s>God. 1978. otvorio je odvjetničku pisarnicu u Zagrebu i početkom 1980-ih bio angažiran u velikim predmetima privrednog kriminala (slučajevi Ina, Kajfež, Belupo).</s><s>Uspjevši nagovoriti civilista Milana Radakovića da zajedno otvore ured, 1994. s kolegama osnovao odvjetničko društvo Hanžeković, Radaković & partneri (kasnije Hanžeković & partneri), koje je s vremenom postalo najveća advokatska kancelarija u Hrvatskoj s gotovo 200 zaposlenih.</s><s>Angažirani član Hrvatske odvjetničke komore i njezin predsjednik od 1994. do 2000.</s><s>Zastupanjem velikih poduzeća i institucija u ovršnim postupcima protiv građana postao u javnosti poznat kao »kralj ovrha«.</s><s>Vlasnik štedionice, farmaceutskog poduzeća (Veterina, od 2008.</s><s>Genera) i dr. U svibnju 2014. od Hypo Alpe-Adria-Bank preuzeo medijsku kuću Europapress holding (Jutarnji list, Slobodna Dalmacija, Sportske novosti, Globus i dr.), koja je u srpnju 2016. preimenovana u Hanza Media.</s><s>Član Hrvatske narodne stranke i Hrvatske socijalno-liberalne stranke.</s><s>Aktivan u sportskom životu; predsjednik Košarkaškog kluba Zagreb (2000–07. i 2017–18), osnivač i predsjednik Hrvatskog košarkaškog saveza (1998–99), predsjednik Zagrebačkog zrakoplovnog saveza (od 2009) te Hrvatskog jedriličarskog saveza (2011–12).</s><s>Bio je slobodni zidar i rizničar Velike lože Hrvatske.</s><s>Odazvavši se pozivu Franje Lukovića, postao član Trilateralne komisije.</s><s>Kolekcionar i vlasnik zbirke umjetnina hrvatskih slikara i kipara 19. i 20. st.</s><s>Od posljedica raka gušterače umro je 28.</s><s>I. 2018. u Zagrebu.</s>

<s>Vidi još</s>

<s>Hanza Media</s>

<s>Izvori</s>

<s>Eksterni linkovi</s>

<s>Marijan Hanžeković, biografija na portalu Večernjeg lista
 »VELIKA BIOGRAFIJA Kako je Hanžeković postao najmoćniji i najomraženiji Hrvat«, Index.hr, 28.</s><s>I. 2018.</s><s>Marijan Hanžeković na Biografija.com
 Izvori o Marijanu Hanžekoviću na Scribdu</s>

<s>Hrvatski pravnici
Hrvatski poduzetnici
Hrvatski slobodni zidari
Umrli od raka</s>

